It nae dien dat gielijs van udekem voirsprake inde banck voir meye ende
scepen van loeven een beleydt hadde doen lesen dmede quinten henjacops gehete
van bealanden nade rechte d stad van loeven geleydt is tot alle den goeden have
en erve jouffr lijsbette wijlen van hondsberghe en dnae een and beleydt dmede
de selve gielijs naede rechte d selv stad geleydt is tot alle den goede beyde have
been
en erve des selfs quintens Soe versocht de selve gielijs want jan van beergh
alle de voirscr goede hadde doen rasten en beslaen dat de selve jan dat
ii st i lielaffdede Te dyen eynde dat de selve gielijs in alle de voirscr goede
die wan d voirscr jouffr lijsbette en quintens mids machte vanden
voirscr tween beleyde he toebehoiren gehoude wordde en geliefde jan
hem dan daff aen te spreken dat hij dat doen mochte Op dwelck
de voirscr jan van beerghe nae dat hij midt vonissen tvoirscr restamct
afdoen mocht moeste eene aensprake dede segghen dat waer
wae dat hij eene oudervader hadde geheten gielijs wijlen van hazot
de welke nae staet d heyligh kercken getrouwt hadde d voirscr
joffrouwe lijsbette Nae welken gielijse van hazoit doot alrehande
vlieghen erve die de voirscr jan inde voirscr banck ald lesen dede
bleven wan de welke inde sterfhuyse ald de voirscr jouffr
lijsbetth oudmoeder des selfs jans aflivich wordde is gebleve sijn hoorste
daer om de selve jan want hij recht oir en erfgename wae d
voirscr goede en dat hij wettich sone is laureys wijlen van beert
en jouffr gheertrude van hazoit welke jouffr docht is d voirscr
wijlen giel en jouffr lijsbetthe en van wettighe bedde dat de
voirscr gielijs de selve vlieghende erve alsoe nae doot des voirs
sijns oudvaders bleve sijnde int tvoirscr sterfhuys brenghe sall
en tot eede d voirscr jouffr gheertrude oft des voirscr quintens
hoirt huers mans om daer aff een v inventarijs gemaect te wordde
op dat de selve jan nae doot d selv jouffr gheertrude daen hij
hue tocht vekende hem alsoe volghen mochten Voerts soe sprack hij
alnoch ane alrehande vlieghen erve de welke hij inde rechte oick
lesen dede bleve sijnde nae ddoot des voirscr wijlen laur van
beertz sijns vaders welke hij hoopte oick datmense ind manien
als vore int sterfhuys brenghen sall om hem die nae doot d
voirscr jouffr gheertrude sijnre moed te moeghe volghen daer
op de voirs gielijs hem verantwde verantwerdende hopen dat
hem en sijne voirscr beleyde die aensprake egheen ontstade
doen en soude noch den selve janne scade kynnen voir all